Document ID: 31999R0502

KOMMISSIONENS FORORDNING (EF) nr. 502/1999 af 12. februar 1999 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), senest ændret ved Europa-Parlamentets og Rådets forordning (EF) nr. 82/97 (2), særlig artikel 249, og
ud fra følgende betragtninger:
(1) ved Kommissionens forordning (EØF) nr. 2454/93 (3), senest ændret ved forordning (EF) 46/1999 (4), er der fastlagt bestemmelser for gennemførelsen af forordning (EØF) nr. 2913/92;
(2) de vanskeligheder, der gennem de seneste år har været i forbindelse med forsendelsesprocedurerne, har medført - og medfører fortsat - store tab både på medlemsstaternes budgetter og for Fællesskabets egenressourcer og udgør en konstant risiko for Europas handel og erhvervsdrivende;
(3) det skønnes derfor, at forsendelsesprocedurerne bør moderniseres; et vigtigt element i en sådan modernisering er omlægningen af disse procedurer til edb;
(4) Rådet vedtog på sit møde vedrørende det indre marked den 23. november 1995 en resolution om datamatisering af forsendelsesprocedurerne (5); behovet for indførelse af edb blev også fastslået i Europa-Parlamentets og Rådets beslutning nr. 210/97/EF af 19. december 1996 om vedtagelse af et handlingsprogram for toldvæsenet i EF (»Told 2000«) (6);
(5) Europa-Parlamentets midlertidige udvalg for undersøgelse af fællesskabsforsendelsesordningen (7) har også anbefalet, at der indføres edb, og det samme har Kommissionen i sin handlingsplan for forsendelse i Europa (8);
(6) indførelse af nye edb-baserede ordninger, dvs. ordninger baseret på moderne informationsteknologi og elektronisk dataudveksling (EDI), forudsætter, at der i lovgivningens bestemmelser tages hensyn til de proceduremæssige, tekniske, sikkerhedsmæssige og juridiske behov;
(7) forudsætningen for at etablere og opretholde et sikkert - og herunder også driftssikkert - edb-baseret forsendelsessystem er, at der iværksættes tekniske, proceduremæssige og fysiske sikkerhedsforanstaltninger;
(8) Europa-Parlamentet og Rådet vedtog den 24. oktober 1995 direktiv 95/46/EF om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (9);
(9) en fasevis indførelse af et nyt edb-baseret forsendelsessystem kræver, at lovgivningen afpasses efter udviklingens forløb;
(10) de i denne forordning fastsatte bestemmelser er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Forordning (EØF) nr. 2454/93 ændres som vist i det følgende:
1) I artikel 341 indsættes følgende som stk. 1a:
»1a. Toldmyndighederne kan tillade, at angivelser, eller visse angivelsesoplysninger, indgives på diskette eller magnetbånd eller ved hjælp af elektronisk dataudveksling, om fornødent i kodet form; toldmyndighederne fastlægger selv på grundlag af principperne i toldbestemmelserne, hvorledes og på hvilke vilkår dette kan ske.«
2) Artikel 345, stk. 2, affattes således:
»2. Ladelister indgives i det af toldmyndighederne krævede antal eksemplarer.«
3) Artikel 346, stk. 2, affattes således:
»2. T1-angivelser indgives til afgangstoldstedet i det af toldmyndighederne krævede antal eksemplarer.«
4) Artikel 350, stk. 1, affattes således:
»1. De eksemplarer af T1-dokumentet, som afgangstoldstedet har udstedt, skal ledsage varerne under transporten. Hvor der er givet tilladelse hertil, kan dokumentet udskrives fra den hovedforpligtedes edb-system.«
5) Følgende indsættes som artikel 350a 350d:
»Artikel 350a
1. Hvis afsendelsestoldstedet behandler forsendelsesangivelsen på edb, træder forsendelsesledsagedokumentet, der er omhandlet i artikel 350c, stk. 1, i stedet for T1-dokumentet.
2. I det i stk. 1 omhandlede tilfælde opbevarer afsendelsestoldstedet angivelsen og giver den hovedforpligtede meddelelse om frigivelsen ved hjælp af forsendelsesledsagedokumentet. I dette tilfælde finder artikel 249 og artikel 348, stk. 2, ikke anvendelse.
Artikel 350b
1. Hvor der i bestemmelserne i dette afsnit henvises til eksemplarer, angivelser eller dokumenter, og der dermed menes et T1-dokument, der ledsager et vareparti under fællesskabsforsendelse, finder de pågældende bestemmelser tilsvarende anvendelse på forsendelsesledsagedokumentet.
2. Hvor der henvises til mere end ét eksemplar af dokumentet, udleverer toldmyndighederne om fornødent ekstra kopier af forsendelsesledsagedokumentet.
Artikel 350c
1. Forsendelsesledsagedokumentet skal udformes som vist i bilag 45 A og indeholde de deri anførte oplysninger.
2. Forsendelsesledsagedokumentet må ikke ændres, og der må ikke tilføjes eller slettes oplysninger heri, medmindre andet er fastlagt i denne forordning.
Artikel 350d
1. Forsendelsesledsagedokumentet suppleres om fornødent med en liste over vareposter, udformet som vist i bilag 45 B og med de heri anførte oplysninger, eller med en ladeliste.
2. Hvor der i et forsendelsesledsagedokument henvises til ladelister eller lister over vareposter, udgør disse en integrerende del af dokumentet og må ikke adskilles derfra.«
6) Artikel 373, stk. 2, affattes således:
»2. Den i stk. 1 omhandlede kaution kan stilles i form af et kontant depositum på afgangstoldstedet. I så fald tilbagebetales den, når den eksterne fællesskabsforsendelsesprocedure er afsluttet på afgangstoldstedet.«
7) Artikel 374 affattes således:
»Artikel 374
Ud over det i kodeksens artikel 199, stk. 1, omhandlede tilfælde frigøres kautionisten også for sine forpligtelser efter udløbet af en frist på 12 måneder regnet fra T1-angivelsens registreringsdato, når afgangsmedlemsstatens toldmyndigheder ikke har underrettet ham om, at den eksterne fællesskabsforsendelsesprocedure ikke er blevet afsluttet.
I tilfælde hvor toldmyndighederne inden udløbet af den i stk. 1 fastsatte frist underretter en kautionist om, at den eksterne fællesskabsforsendelsesprocedure ikke er blevet afsluttet, skal han også underrettes om, at han er forpligtet til eller vil kunne forpligtes til at betale de beløb, som han hæfter for i forbindelse med den pågældende fællesskabsforsendelse. Denne meddelelse skal være kautionisten i hænde senest tre år efter T1-angivelsens registreringsdato. Har han ikke modtaget denne meddelelse inden udløbet af nævnte frist, er han også frigjort fra sine forpligtelser.«
8) Følgende indsættes efter artikel 388:
»KAPITEL 6a
Supplerende bestemmelser vedrørende forsendelsesoplysninger i elektronisk form, der udveksles mellem toldmyndighederne via datanet
Afdeling 1
Anvendelsesområde
Artikel 388a
1. Medmindre der foreligger særlige omstændigheder, og medmindre andet fremgår af de i dette afsnit fastsatte bestemmelser, der finder anvendelse med de fornødne ændringer, skal den i dette kapitel omhandlede elektroniske dataudveksling mellem toldmyndighederne foregå via datanet.
2. Bestemmelserne i dette kapitel gælder kun for proceduren for ekstern og intern fællesskabsforsendelse.
Artikel 388b
Bestemmelserne i dette kapitel gælder ikke for:
a) forsendelse med jernbane, jf. artikel 413 441
b) forsendelse med fly, jf. artikel 444
c) forsendelse ad søvejen, hvor der anvendes forenklede procedurer, jf. artikel 448
d) forsendelse via rørledning.
Afdeling 2
Sikkerhed
Artikel 388c
1. Ud over de sikkerhedskrav, der stilles i artikel 4a, stk. 2, iværksætter og opretholder toldmyndighederne passende sikkerhedsordninger, således at det samlede forsendelsessystem kan fungere effektivt og sikkert, og herunder driftssikkert.
2. Et højt sikkerhedsniveau kræver, at det ved enhver indlæsning, ændring og sletning af oplysninger registreres, hvad denne databehandlings formål er, hvornår den sker, og hvem der er ansvarlig herfor. Ydermere skal de oprindelige oplysninger samt alle oplysninger, der har været genstand for en sådan databehandling, opbevares i mindst tre kalenderår regnet fra udgangen af det år, de pågældende oplysninger vedrører, eller længere, dersom der andetsteds er opstillet krav herom.
3. Toldmyndighederne kontrollerer med regelmæssige mellemrum systemets sikkerhed.
4. Toldmyndighederne underretter hinanden om alle tilfælde, hvor der er mistanke om, at sikkerheden er brudt.
Afdeling 3
Forsendelsesangivelser
Artikel 388d
1. Uanset det i artikel 222, stk. 1, fastsatte, skal forsendelsesangivelser, der udfyldes på edb, som omhandlet i artikel 4a, stk. 1, litra a), være opstillet som vist i bilag 37 A og 37 B og indeholde de heri krævede oplysninger.
2. I tilfælde, hvor forsendelsesangivelsen udarbejdes som omhandlet i artikel 388f, finder artikel 222 224 anvendelse, jf. dog stk. 1.
Artikel 388e
Toldmyndighederne kan tillade, at ladelister anvendes som varebeskrivelse i forsendelsesangivelser, der udarbejdes på edb; toldmyndighederne fastlægger selv på grundlag af principperne i toldbestemmelserne, hvorledes og på hvilke vilkår dette kan ske.
Afdeling 4
Godkendte afsendere
Artikel 388f
1. Uanset det i artikel 398 fastsatte, skal godkendte afsendere indgive en forsendelsesangivelse til afgangstoldstedet, inden varen kan frigives.
2. Kun personer, der opfylder kravene i artikel 399, og som indgiver forsendelsesangivelser og kommunikerer med toldmyndigheder ved hjælp af edb, kan godkendes.
Artikel 388g
Uanset det i artikel 400, litra b), fastsatte, skal det fremgå af godkendelsen, hvor lang frist den godkendte afsender har til at indgive en angivelse, således at toldmyndighederne kan foretage den fornødne kontrol, inden varen frigives.
Afdeling 5
Ordningens funktionsmåde
Artikel 388h
Senest på det tidspunkt, hvor varen frigives, underretter afgangstoldstedet det angivne bestemmelsestoldsted om forsendelsen ved hjælp af den i bilag 37 A og 37 B omhandlede meddelelse.
Artikel 388i
1. Uanset det i artikel 356, stk. 2, fastsatte, skal bestemmelsestoldstedet opbevare forsendelsesledsagedokumentet, øjeblikkeligt underrette afgangstoldstedet om forsendelsens ankomst ved hjælp af den i bilag 37 A og 37 B omhandlede meddelelse, og underrette afgangstoldstedet om resultatet af kontrollen, så snart dette foreligger, ved hjælp af den i samme bilag omhandlede meddelelse.
2. Ankomstunderretninger, der bliver sendt til afgangstoldstedet, kan ikke anvendes som bevis for, at der ikke er nogle uregelmæssigheder ved forsendelsen.
Artikel 388j
I tilfælde hvor afgangs- og bestemmelsestoldstedet udveksler elektroniske oplysninger via datanet, sker kontrollen af varerne på grundlag af meddelelsen fra afsendelsestoldstedet.«
9) Bilag I til denne forordning indsættes som bilag 37 A.
10) Bilag II til denne forordning indsættes som bilag 37 B.
11) Bilag III til denne forordning indsættes som bilag 38 A.
12) Bilag IV til denne forordning indsættes som bilag 45 A.
13) Bilag V til denne forordning indsættes som bilag 45 B.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 31. marts 1999. Imidlertid skal bestemmelserne i artikel 350a, stk. 1, i forordning (EØF) nr. 2454/93 træde i kraft ved afsendelsestoldstedet, senest når edb-baseret transitering er iværksat ved toldstedet.
Tilladelserne givet i henhold til artikel 398, som er gældende på det tidspunkt, hvor denne beslutning træder i kraft, skal opfylde kravene i artikel 388f og 388g senest den 31. marts 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. februar 1999.

Labels: 3
11